“ทองไทย” ดีดขึ้นพรวดเดียว 600 บาท ตามตลาดโลก กังวลดอลล์อ่อนค่า-ยอดป่วย “โควิด” พุ่ง
"สมาคมค้าทองคำ" รายงานราคา “ทองไทย” เปิดตลาดเช้านี้ ดีดขึ้นพรวดเดียว 600 บาท ตามตลาดโลก กังวลดอลล์อ่อนค่า-ยอดป่วย “โควิด” พุ่ง
"สมาคมค้าทองคำ" รายงานราคา “ทองไทย” เปิดตลาดเช้านี้ ดีดขึ้นพรวดเดียว 600 บาท ตามตลาดโลก กังวลดอลล์อ่อนค่า-ยอดป่วย “โควิด” พุ่ง
18 ส.ค. 2563

สมาคมค้าทองคำ รายงานราคาทอง (96.5%) วันนี้ (18 ส.ค.63) เมื่อเวลา 09.28 น.ที่ผ่านมา ปรับขึ้นพรวดเดียว 600 บาท เมื่อเทียบกับประกาศราคาซื้อขายครั้งสุดท้ายวานนี้ (17 ส.ค.) ที่ราคาปรับขึ้นรวม 150 บาท
โดยราคาทองคำแท่งวันนี้ รับซื้ออยู่ที่บาทละ 29,250.00 บาท ขายออกที่ราคาบาทละ 29,350.00 บาท
ทองรูปพรรณ รับซื้ออยู่ที่ราคาบาทละ 28,728.20 บาท ขายออกที่บาทละ 29,850.00 บาท
ราคาทองคําเช้านี้เคลื่อนไหวที่บริเวณ 1,995 ดอลลาร์ หลังจากปิดตลาดเมื่อคืนที่ผ่านมาพุ่งขึ้น 48.9 ดอลลาร์ สู่ระดับ 1,998.7 ดอลลาร์ ทำสถิติปิดพุ่งขึ้นในวันเดียวที่แข็งแกร่งที่สุดในรอบ 4 เดือน จากปัจจัยหนุนสกุลเงินดอลลาร์ที่อ่อนค่า และอัตราผลตอบแทนพันธบัตรสหรัฐฯที่ปรับตัวลดลง
นอกจากนี้ ความกังวลจำนวนผู้ติดเชื้อไวรัสโควิด-19 ในหลายประเทศกลับมาสูงขึ้นอีกครั้ง เป็นอีกปัจจัยผลักดันแรงซื้อทองคำในฐานะสินทรัพย์ปลอดภัย